ہرپرساد شاستری

ہرپرساد شاستری ()  (6 دسمبر 1853 – 17 نومبر 1931ء) جو ہرپرساد بھٹاچاریہ کے نام سے بھی مشہور ہیں، ہندوستان کے ایک دانش ور، سنسکرت کے عالم، پرانے دستاویزوں کے شیدائی اور بنگالی ادب کے مورخ تھے۔ بنگالی ادب کے سب سے قدیم نمونہ چریاپد کے انکشاف کا سہرا ہرپرساد کے سر ہے۔

ابتدائی زندگی 
ہرپرساد شاستری بنگالی شہر کھلنا میں واقع کمیرا گاؤں میں پیدا ہوئے۔ ان کا آبائی وطن چوبیس پرگنہ کے شمال میں واقع نیہاٹی تھا۔ ان کے خاندان کا نام بھٹاچاریہ تھا جو بنگال کا ایک عام خاندانی نام ہے۔

ہرپرساد شاستری کی ابتدائی تعلیم اپنے گاؤں کے اسکول میں ہوئی، بعد ازاں وہ کلکتہ کے سنسکرت کالج اور پریزیڈنسی کالج میں پڑھتے رہے۔ کلکتہ میں وہ مشہور بنگالی محقق اور سماجی مصلح ایشور چندر ودیا ساگر کے ساتھ قیام پزیر رہے۔ ودیا ساگر شاستری کے بڑے بھائی نندکمار کے دوست تھے۔

شاستری نے سنہ 1871ء میں ثانوی تعلیم مکمل کی، سنہ 1873ء میں انڈر گریجویٹ، 1876ء میں بی اے اور 1877ء میں سنسکرت میں آنرز مکمل کیا۔ ایم اے کی ڈگری لینے کے بعد انہیں شاستری کا خطاب دیا گیا۔ یہ خطاب اس طالب علم کو دیا جاتا تھا جو امتیازی نمبروں سے کامیاب ہوتا۔ سنہ 1878ء میں وہ ہیئر اسکول میں مدرس بن گئے۔

پیشہ ورانہ زندگی 
ہرپرساد شاستری متعدد مناصب پر فائز رہے۔ سنہ 1883ء میں وہ سنسکرت کالج کے پروفیسر بنے۔ اسی اثنا میں وہ حکومت بنگال کے معاون مترجم بھی تھے۔ سنہ 1886ء سے 1894ء تک سنسکرت کالج کی تدریس کے ساتھ بنگال لائبریری کے کتاب دار بھی رہے۔ سنہ 1895ء میں شاستری پریزیڈنسی کالج کے شعبہ سنسکرت کے صدر بنے۔

سنہ 1900ء میں شاستری سنسکرت کالج کے صدر مدرس بن گئے لیکن 1908ء میں انہوں نے سنسکرت کالج چھوڑ کر حکومت کے شعبہ معلومات میں ملازمت کرلی۔ نیز 1921ء سے 1924ء تک وہ ڈھاکہ یونیورسٹی میں بنگالی اور سنسکرت زبانوں کے شعبوں کے صدر رہے۔

حوالہ جات 

پریزیڈنسی یونیورسٹی، کولکاتا کے فضلا
بنگالی ہندو
بنگالی مصنفین
کلکتہ یونیورسٹی کے فضلا
بنگالی نشاۃ ثانیہ سے منسلک شخصیات
سنسکرت کالج کے فضلا
کلکتہ یونیورسٹی کے فکیلٹی
ایشیاٹک سوسائٹی کے صدور
1853ء کی پیدائشیں
1931ء کی وفیات
کولکاتا کے اسکالر
انیسویں صدی کی بنگالی شخصیات
انیسویں صدی کے ہندوستانی معلمین
انیسویں صدی کے ہندوستانی مؤرخین
انیسویں صدی کے ہندوستانی ناول نگار
انیسویں صدی کے ہندوستانی اسکالر
انیسویں صدی کے ہندوستانی مصنفین
بیسویں صدی کی بنگالی شخصیات
بیسویں صدی کے بھارتی معلمین
20ویں صدی کے بھارت کے مضمون نگار
بیسویں صدی کے بھارتی مؤرخین
بیسویں صدی کے بھارتی مرد مصنفین
بیسویں صدی کے بھارتی غیر افسانوی مصنفین
بیسویں صدی کے ہندوستانی ناول نگار
بیسویں صدی کے ہندوستانی اسکالر
بیسویں صدی کے بھارتی مصنفین
بنگالی معلمین
بنگالی مؤرخین
بنگالی شخصیات
بھارت کے انگریزی مصنفین
اساتذہ بھارتی تعلیم گاہیں
بھارتی معلمین
بھارتی مضمون نگار
بھارتی مؤرخین
بھارتی مہتممین کتب خانہ
بھارتی مرد مضمون نگار
بھارتی مرد ناول نگار
بھارتی مرد مصنفین
بھارت کے غیر افسانوی مصنفین
بھارتی ناول نگار
بھارتی محققین
بھارتی مصنفین